30/12/2009 | Administración LocalMunicipal
Cee
Aprobación definitiva do regulamento regulador do albergue municipal de Cee

ANUNCIO Téndose aprobado inicialmente polo Pleno deste Concello, con data 30 de outubro de 2009, o Regulamento regulador do albergue municipal de Cee, e sendo sometido o expediente ao trámite de información pública durante o prazo de 30 días hábiles, sen que durante este se presentasen alegacións ou suxestións, enténdese definitivamente adoptado o acordo, ata este momento provisional. Publícase, a seguir, a redacción definitiva do devandito Regulamento para os efectos da súa entrada en vigor: NATUREZA E DEFINICIÓN DO SERVIZO ARTIGO 1.- DEFINICIÓN O Albergue é un centro específico de carácter social que ten por finalidade ofrecer aloxamento transitorio ás persoas sen domicilio e transeúntes no pobo de Cee. ARTIGO 2.- OBXECTO DO SERVIZO O Albergue ten como obxectivo facilitar un lugar para pasar a noite a todas aquelas persoas en situación de necesidade. ARTIGO 3.- UBICACIÓN O Albergue ten a súa sede na rúa Buenaventura Castro Rial, no pobo de Cee. ARTIGO 4.- NATUREZA XURÍDICA O Albergue intégrase na rede pública de Servizos Sociais en materia de acción social, sendo de titularidade municipal. O Albergue carece de personalidade xurídica propia, quedando suxeito o seu réxime administrativo ás regras e prácticas xerais usuais na ordenación e prestación de servizos do Concello de Cee, correspondendo a súa dirección á Concellería de Benestar Social e Igualdade do Concello. O Concello de Cee poderá articular cantos instrumentos estime precisos para a xestión directa ou indirecta do mesmo, así como ditar aquelas normas de réxime interno que para o mellor uso das instalacións estime oportuno. DOS USUARIOS ARTIGO 5.- CARACTERÍSTICAS DOS USUARIOS Poderán ser usuarios do Albergue as persoas sen domicilio e transeúntes de Cee cuxa situación de necesidade lles impida proporcionarse un aloxamento normalizado. Considérase “persoa sen domicilio” aquela que, estando empadroado no pobo de Cee, por diversas circunstancias (económicas, laborais, enfermidade, de vivenda, etc.) se atopa nun determinado momento sen un domicilio para vivir e sen recursos persoais e económicos para afrontar a situación. É transeúnte aquela persoa caracterizada por unha mobilidade xeográfica constante, que non está empadroada nin ten establecida a súa residencia no municipio de Cee e carece de recursos persoais e económicos para afrontar a súa situación de aloxamento. ARTIGO 6.- CONDICIÓNS DE ACCESO AO SERVIZO Os usuarios do Albergue deberán cumprir, ademais, as seguintes condicións: - Ser maior de idade. - Carecer de ingresos suficientes que permitan o acceso a outro tipo de aloxamento. - Ter autonomía no coidado persoal e carecer de enfermidade infecto -contaxiosa. - Non padecer patoloxía psiquiátrica grave. - Contar co informe favorable dos Servizos Sociais respecto da oportunidade de utilizar dito recurso. - Portar identificación suficiente. - Cumprimentar os diversos formularios dos Servizos Sociais, comprendendo indispensablemente: 1. Autorización ao Concello para o tratamento informatizado dos datos de carácter persoal.2. Autorización ao Concello para solicitar datos fiscais e catastrais.3. Compromiso de asumir os itinerarios de inserción que se establezan polo Servizos Sociais do Concello a efectos da súa inserción socio -laboral. ARTIGO 7.- DEREITOS DOS USUARIOS Os usuarios terán dereito: 1. A ser informados das normas de funcionamento do Centro.2. A recibir atención individualizada que comprenda a información, orientación, asesoramento.3. Á garantía de confidencia da súa situación persoal.4. A recibir un trato respectuoso e profesional por parte do persoal.5. Ao respecto das súas convicións cívicas, políticas, morais e relixiosas. ARTIGO 8.- DEBERES DOS USUARIOS Os usuarios terán as seguintes obrigacións: 1. Respecto aos profesionais e empregados.2. Uso respectuoso e responsable das instalacións, mobiliario e pertenzas do Albergue.3. Cumprimento de horarios de acceso e avaliación dos servizos, así como das instrucións que se determinen polos responsables do Centro.4. Respecto cara o resto de usuarios do Albergue, as súas condicións cívicas, políticas, morais e relixiosas. PRESTACIÓNS ARTIGO 9.- PRESTACIÓNS DO ALBERGUE O Albergue ofrece as seguintes prestacións: 1. Servizo de aloxamento. ARTIGO 10.- ALOXAMENTO O aloxamento é un servizo asistencial destinado a cubrir a necesidade transitoria de hospedaxe. En caso de insuficiencia de prazas, en situacións excepcionais, poderanse habilitar outro tipo de aloxamentos. O Concello declina toda responsabilidade en canto á perda ou extravío dos obxectos dos usuarios. ARTIGO 11.- MODALIDADE E DURACIÓN DAS ESTANCIAS O ingreso no Albergue será autorizado polos Servizos Sociais do Concello que fixarán o tempo de permanencia no mesmo en función da situación persoal do solicitante. O tempo máximo de permanencia no Albergue será de dez días por mes e de noventa días ao ano. O cómputo anual efectuarase no mes de xullo de cada ano. ARTIGO 12.- CREDENCIAL DE DEREITOS Para facer uso das prestacións que ofrece o Albergue é preciso dispor dunha tarxeta – vale actualizada, que será facilitada polos Servizos Sociais do Concello coa única excepción do aloxamento na primeira/segunda (cadrando en sábado e domingo respectivamente) noite/s. ARTIGO 13.- HORARIOS E RÉXIME DE USO DAS INSTALACIÓNS O Albergue prestará os seus servizos todos os días do ano. A saída do Centro producirase en todo caso antes das 8:30 da mañá. Os usuarios deberán atender en todo momento as instrucións do persoal responsable acerca da permanencia nas diferentes estancias e o uso das prestacións. ARTIGO 14.- RÉXIME DISCIPLINARIO: SUSPENSIÓN E CESACIÓN DAS PRESTACIÓNS O incumprimento das normas de funcionamento interno e dos deberes dos usuarios será motivo da perda do dereito á utilización dos servizos de forma temporal ou definitiva de acordo co réxime disciplinario establecido neste precepto. As infraccións ou incumprimentos das obrigacións dos usuarios clasifícanse, en función da súa importancia, como leves, graves e moi graves: 1. Falta de asistencia por dous días seguidos ao servizo de aloxamento sen causa xustificada e/ou falta de asistencia a citas, entrevista ou cursos programados polos Servizos Sociais.2. Adoptar actitudes pasivas ante as instrucións do persoal responsable do Centro.1. Consumir bebidas alcohólicas ou outras substancias psicoactivas no Centro ou acudir ao mesmo baixo os seus efectos.2. Provocar e participar en discusións e pelexas no Centro ou nas súas inmediacións.3. Insultar e ofender a outros usuarios ou ao persoal do Centro.4. Deteriorar con mala intención os utensilios do Centro ou as súas propias instalacións.5. Falsear ou manipular as tarxetas - vales.6. Portar ou exhibir armas, obxectos punzantes ou elementos intimidatorios.7. Acumular dúas infraccións leves nun período de dous meses de beneficio dos servizos.1. Agredir ao persoal do Centro ou dos Servizos Sociais do Concello.2. Atentar e causar danos graves no mobiliario e instalacións do Centro.3. Acumular dúas faltas graves nun período dun mes de beneficio dos servizos. ARTIGO 17.- SANCIÓNS As infraccións cometidas sancionaranse: 1. Por infracción leve, con suspensión do servizo durante dez días.2. Por infracción grave, con suspensión do servizo durante sesenta días.3. Por infracción moi grave, con suspensión do servizo durante once meses. As sancións leves serán impostas polo responsable do Centro previo informe técnico razoado e descritivo dos feitos. As sancións graves e moi graves imporanse pola Concellería de Benestar Social e Igualdade a proposta da Dirección do Servizo e previo informe técnico razoado e descritivo dos feitos. O cumprimento das sancións poderase determinar ao longo dun período anual computado de xullo a xullo. Aqueles comportamentos que revistan carácter penal serán obxecto de denuncia ante os órganos xudiciais PRIMEIRA Este Regulamento entrará en vigor o día seguinte ao da súa completa publicación no Boletín Oficial da Provincia. SEGUNDA Autorízase á Alcaldía para ditar cantas resolucións e instrucións fosen necesarias para a interpretación e aplicación deste Regulamento. Cee, 22 de decembro de 2009 O alcalde Ramón Vigo Sambade